nampi rawuhipun ingkang garwa hywang Guru lajeng sami karonsih nganglang Jagad sekaliyan mirsani endahing samodra. Kocap nalika hywang Guru mirsani endahing samodra ingkang kasorot cahya candikala, kadadak kasmaran nedya nandukaken saresmi wonten telenging samodra, naming kemawon bethari Uma nduwa kersane ingkang raka amargi nedheng wonten ourug. Ubaling asmara temah kamanipun Hyang Guru dhawah ing lumahing samodra. Ponang kama Mblabar pecah dados kalih 7) ngantos nuwuhaken gara-gara salebeting seganten wonten unthuk ingkang mahanani hawa benter ngantos ulam seganten sami kapidhara. Bathara Guru duk dhumateng bathari Uma mila lajeng njambak rikmanipun ingkang garwa. Bethari Uma pijer ngendani ngantos Hywang Guru muntap dukanipun lajeng tuwuh asta kalih malih saenga astanipun Hyang Guru dados sekawan. Ewasemanten Bathari Uma Puguh mboten purun ngladosi asmaraniun ingkang garwa, Bathara Guru nunten bramantya, astanipun Bathari Uma dipun Plintir, pasuryanipun dipun tapuk cenela ngantos salin slaga dados wujud raseksi ingkang nggegilani. Sasampunipun mirsani pasuryanipun Bathari Uma ingkang dados awon punika, Bethara Guru nembe Nglenggana ing reh kalepatanipun, mupus dumadosing pepesthen Bathari Uma lajeng dipun pegat saha kasantun asma Bathari Durga, pinaringan papan wonten ing madyaning wana Krendhawahana inggih wana Pasetran Gandamayit. Bathara Guru dalah Bathari Durga lajeng Kundur sewang-sewangan. ---------Tancep Kayon---------- Pratelan : 7) Pecahing kama, ingkang setunggal dados gatra titah ing benjang dados Bethara Kala, ingkang setunggal malih dipun sarap dening Dewi Anjani ingkang